New (Falklandi)

**New** (engleski: *New Island*, španjolski: *Isla de Goicoechea*) je jedan od otoka koji leži sjeverno od otoka Beaver zapadno od obale Zapadnog Falklanda.

*New* je mali otok, neobično duge historije, jedan od prvih koji je naseljen. Dugo je korišten kao baza za kitolovce, na njemu je skupljan guano, a uzgajale su se i ovce
Po mnogima je jedan od najljepših otoka u falklandanskom arhipelagu, zbog raznolikosti flore i faune. Danas je čitav otok rezervat prirode, osnovan 1993. kojim upravlja *New Island South Conservation Trust*.
 
Jedino naselje na otoku leži u sredini, na istočnoj obali, to je naselje od desetak kuća, sa malom lučicom i poletno sletnom stazom za manje avione.
## Geografija
Generalno *New* ima oblik srpa (sa izbočinama), dug je 13&nbsp;km u smjeru sjever- jug a širok samo 0.75&nbsp;km, površine 11.8 km². Uz njegove zapadne i sjeverne obale uzdižu se vrlo strme litice. Nasuprot tome istočna obala je puno niža, blaža i pristupačnija, njene uvale imaju stijene ali i pješčana žala. Otok je u prošlosti intenzivno korišten za ispašu ovaca, tako da je pojedinim mjestima pretrpio znatnu eroziju.
Otok *New* je jedan otoka i grebena koji formiraju **[[Arhipelag]] New**, on se pored istoimenog otoka sastoji od slijedećih otoka; New North (0.01&nbsp;km²), Landsend Bluff (0.07&nbsp;km²), Beef (0.1&nbsp;km²), Coffin (0.4&nbsp;km²),
Ship (0.09&nbsp;km²), Cliff (0.02&nbsp;km²), North (0.75&nbsp;km²) i Saddle (0.35&nbsp;km²).
## Historija
Lov na kitove po južnom Atlantiku i dobro štićene prirodne otočke luke privukle su prve američke kitolovce, negdje oko 1774. U to vrijeme otok je dobio i prve povremene naseljenike, koji su ga nazvali *New*.

Kitolovci su bezobzirno skupljali i jeli jaja pingvina i albatrosa, i tako ozbiljno naštetili razmnožavanju tih ptica. Još su lošije prošle barske ptice, osobito guske, kojih je bilo izobilju, ali su ih kitolovci ozbiljno prorijedili za hranu. Devastacija otoka nastavila se naseljavanjem svinja i američkih zečeva. Lovili su se i tuljani zbog masti i ulja, iako vjerojatno samo u malom broju. Kitolovce nije zanimalo ništa drugo, osim kitolova - tako da su namjerno palili vegetaciju koja im je smetala u njihovu poslu.

Kod Speedwella doživio je brodolom 1812. britanski brod *Isabella*, većinu posade spasio je američki ribarski brod *Nanina*, kapetana Charlesa Barnarda. On je shvatio da će zbog većeg broja putnika, trebati i više hrane, pa se sa četiri svoja mornara i psom iskrcao na otok u potrazi za hranom.U njegovoj odsutnosti spašeni britanski mornari oteli su njegov brod i otplovili ostavivši ga na otoku. Barnard i njegovi drugovi dokopali su se sa čamcem otoka *New* i tamo preživjeli pune dvije godine, dok konačno nisu spašeni u novembru 1814. Za svog boravka na otoku, Barnard i njegovi drugovi izgradili su kamenu nastambu. Njeg točan položaj se ne zna, ali je na osnovu njegove knjige izgrađena replika tog skloništa na lokaciji - *Harbour Settlement*, u koju je smješten mali memorijalni muzej, koji potsjeća na Barnardovu pustolovinu. Na osnovu tog neugodnog iskustva, Barnard je 1829. napisao knjigu *Priča o patnjama i avanturama kapetana Charlesa Barnarda*.

Britanski pomorac James Weddell na plovidbi za Antarktik usidrio se kod otoka *New* 1823. i zabilježio da otok ima odlične prirodne luke, pitku vodu i puno barskih ptica.
 
Od 1850. okad se počeo eksploatirati guano sa peruanske obale, pokušalo se to isto i na otoku *New*, ali su male količine tog ptičjeg izmeta i teška pristupačnost - ubrzo prekinuli tu djelatnost. Jedno kraće vrijeme između 1851. - 1860. po otočkim uvalama lovili su se i ubijali pingvini zbog masti i ulja.

Prvi stalni stanovnici otoka *New* zabilježeni su između 1851. i 1860. otad se otok intenzivno koristi kao pašnjak za ovčarstvo. Od 1860. otpočela je praksa davanja falklanskih otoka u zakup za uzgoj stoke, odtad je otok promjenio mnoge vlasnike, ali je ta praksa prekinuta 1993. otkad je otok postao Rezervat prirode.

Škotska kompanija Salvesen & Co. of Leith izgradila je bazu za kitolovce - 1908., sa tvornicom koja je zapošljavala nekoliko deseteka ljudi. U naselju su izgrađene i vladine zgrade; carine i pošte. Mršavi rezultati kitolova prisilili su kompaniju da preseli svoju bazu na otok Južna Georgija - 1916. na to doba podsjećaju objekti od kojih je većina ostala do današnjeg dana.
Strme otočke litice stanište su brojnih kolonija albatrosa koji se tu gnijezde, a otočke uvale pingvina, oni privlače sve više turistista, tako da danas u naselju radi pansion za smještaj turista.

Za otok New vozi trajekt iz lučice New Haven na Istočnom Falklandu jedamput na mjesec, koji na svojoj kružnoj plovidbi oko Zapadnog Falklanda iskrca putnike i po otocima; West Point, Carcass, Saunders, Keppel, Golding, Pebble i Weddell.
## Izvori

## Vanjske veze
* New Island (na portalu New Island Conservation Trust) 
* New Island cruise landing (na portalu Falkland Islands Tourist Board Stanley) 
* Detaljna karta Falklanda